**Workshop de formare în Educația Outdoor**

Facultatea de Științe ale Educației, Psihologie și Asistență Socială din cadrul Universității „Aurel Vlaicu”din Arad,organizează un eveniment de formare a studenților în educația outdoor.

Evenimentul se va desfășura **VINERI, 28 mai 2021**, începând cu **ora 12.00.**

Vor fi invitați elevi din cadrul Colegiului Național ”Preparandia Dimitrie Țichindeal” Arad, sub conducerea dnei. Prof. Larisa Chițu.

În cadrul evenimentului, participanții vor vizita o expoziție, cu zone de învățare outdoor, participând și la prezentări ale activităților outdoor realizate de către studentele specializării Pedagogia învățământului primar și preșcolar, anul III.